डेरे की फार्मेसी में भारी मात्रा में बिना लेबल की दवाएं मिलीं। ये आयुर्वेदिक दवाएं बताई जाती हैं। इन्‍हें सील कर जांच के लिए भेजा गया।सर्च आॅपरेशन के दौरान गुरमीत राम रहीम की गुफा सहित पूरे डेरे में गहन जांच की गई। शाम को उत्‍तराखंड के रुड़की से फाेरेंसिक टीम को भी बुलाया गया। कई हार्ड डिस्क और कंप्यूटर कब्‍जे में लिए गए। एक वॉकी टाकी भी जब्‍त किया गया। अंदर खोदाई अौर तोड़फोड़ के भी संकेत मिले हैं।लुप्‍त प्राय जानवरों के मिलने का शक, एमएसजी फैशन मार्ट की भी तलाशी हुई।बिना नंबरों की एक आेबी वैन और लक्‍सेस कार भी बरामद की गई है। इन्‍हें थाने लाया गय।दूसरे दिन के सर्च आॅपरेशन में हुए खुलासे और कार्रवाई।गुरमीत राम रहीम के बहुचर्चित गुफा के कई राज खुले। इस आलीशान महल से गर्ल्‍स हॉस्‍टल और साध्‍वी निवास तक जानेवाला गुप्‍त रास्‍ता मिला। इसके साथ ही भारी हथियार होने के निशान भी मिले।गुफा में एके 47 राइफल की मैगजीन के खाली बाक्‍स मिले।डेरा में विस्‍फोटक और पटाखा बनाने की फैक्‍टरी मिली। भारी मात्रा में विस्‍फोटक और पटाखे बरामद मिले। पटाखे 84 बड़े कागज के डिब्‍बों में रखे हुए थे।एक कोठी से 21 बोतल केमिकल मिला। डेरे में चार आरा मशीन भी मिली। इनमें से दो बिना लाइसेंस चल रही थीं। दोनों मशीनों को सील कर दिया गया।कंप्यूटर और हार्ड डिस्क भी अधजली हालत में मिले हैं। उन्हें नष्ट करने की कोशिश की गई थी।डेरे में चलने वाले माही थियेटर की मशीनें भी सील कर दी गईं। यह सिनेमा हॉल बिना लाइसेंस के चलाया जा रहा था।गुरमीत राम रहीम की गुफा की तीसरी मंजिल पर 50 फीट क्षेत्र में खाेदाई भी की गई। यहां नई मिट्टी डाले जाने व पहले खोदाई करने के निशान मिले थे।हनीप्रीत के कमरे से मिले लक्जरी आइटम। सर्च अभियान में हनीप्रीत के कमरे से बड़ी संख्‍या में लक्जरी आइटम बरामद किए गए।डेरे में सर्च ऑपरेशन के तीसरे दिन कई जगह खोदाई की गई। दो सेक्‍टरों में विशेष तौर पर जांच हुई। डेरा परिसर को सर्च ऑपरेशन के लिए 10 सेक्‍टरों में बांटा गया था।सर्च टीमों ने डेरे में स्थित रेस्‍टोरेंटों में भी तलाशी अभियान चलाया।आइटी टीमों ने कंप्‍यूटरों, लैपटॉप और कई हार्ड डिस्‍क की जांच की। 39 डीवीआर अौर दो लैपटॉप को कब्‍जे में लिया गया।